Diari Oficial de la Generalitat Valenciana


Sumari del DOGV 8893, del 28-08-2020 (2020/6832)

RESOLUCIÓ de 21 de juliol de 2020, de la Vicepresidència i Conselleria d'Igualtat i Polítiques Inclusives, per la qual es concedeixen i es fa publicitat de les ajudes per a la realització d'estades vacacionals per a persones amb diversitat funcional convocades per a l'exercici 2020.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8893

Data del DOGV
:   28-08-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/6832


Data del document
:   21-07-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 21 de juliol de 2020, de la Vicepresidència i Conselleria d'Igualtat i Polítiques Inclusives, per la qual es concedeixen i es fa publicitat de les ajudes per a la realització d'estades vacacionals per a persones amb diversitat funcional convocades per a l'exercici 2020. [2020/6832]  
Vistes les sol·licituds d'ajuda presentades per a la realització d'estades vacacionals per a persones amb diversitat funcional, resulten els següents:  
  
Antecedents de fet  
Primer. Segons la convocatòria pública establida conformement a l'Ordre 4/2017, de 6 de juliol, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores del programa d'ajudes per a la realització d'estades vacacionals per a persones amb diversitat funcional (DOGV 8083, 13.07.2017), i la Resolució de 27 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2020 les ajudes per a la realització d'estades vacacionals per a persones amb diversitat funcional (DOGV 8710, 03.01.2020), s'han presentat 57 sol·licituds de subvenció amb aquesta finalitat.  
  
Segon. Tenint en compte les circumstàncies excepcionals que concorren en la present convocatòria, amb motiu de la situació d'emergència de salut pública ocasionada per la Covid-19, declarada per l'Organització Mundial de la Salut com a pandèmia internacional l'11 de març de 2020, i la declaració pel Govern, mitjançant el Reial decret 463/2020, de 14 de març, de l'estat d'alarma en tot el territori espanyol, que s'ha prorrogat sis vegades consecutives, l'última mitjançant el Reial decret 555/2020, de 5 de juny, fins al dia 21 de juny de 2020, mitjançant Resolució de 12 de març de 2020, de la consellera de Sanitat Universal i Salut Pública (DOGV 8761, 13.03.2020), per la qual s'acorden mesures excepcionals en relació amb les activitats i viatges d'oci, culturals o similars, organitzats per centres socials i educatius de qualsevol nivell, associació, entitat cultural o uns altres, dins o fora de la Comunitat Valenciana, per a limitar la propagació i el contagi de la Covid-19, es va acordar la suspensió de tots els viatges d'estades de vacances socials de la Comunitat Valenciana a partir de la publicació d'aquesta resolució.  
  
Tercer. De conformitat amb la Resolució de 23 de juny de 2020, de la Vicepresidència i Conselleria d'Igualtat i Polítiques Inclusives (DOGV 8844, 26.06.2020), es fa publicitat dels crèdits pressupostaris que financen les ajudes previstes en la present convocatòria per un import de 43.204,81 ?, amb càrrec al programa pressupostari 313.40, Diversitat funcional o discapacitat.  
Quart. A la vista dels informes de les comissions tècniques instructores i la relació ordenada de sol·licitants amb la seua puntuació, s'ha elaborat per la Comissió d'avaluació la proposta de resolució de subvenció a organitzacions o entitats privades sense ànim lucratiu, que desenvolupen estades vacacionals per a persones amb diversitat funcional.  
  
Cinqué. Aquesta proposta es realitza d'acord amb els requisits, criteris de valoració de les sol·licituds i els criteris de determinació de la subvenció, que estableix l'Ordre 4/2017, de 6 de juliol, i la Resolució de 27 de desembre de 2019, de la Vicepresidència i Conselleria d'Igualtat i Polítiques Inclusives.  
Sisé. Les entitats han aportat declaració responsable expressant el compliment de les obligacions derivades de la Llei 38/2003, de 17 de novembre, general de subvencions, especialment les de reintegrament de subvencions per deutes amb l'administració, en el sentit que aquests han sigut complits o no en tenen.  
  
Fonaments de dret  
I. La Direcció General de Diversitat Funcional i Salut Mental és competent per a resoldre aquest procediment, d'acord amb l'article 14.1 de l'Ordre 4/2017, de 6 de juliol, i l'apartat sisé, punt 4, de la Resolució de 27 de desembre de 2019, de la Vicepresidència i Conselleria d'Igualtat i Polítiques Inclusives.  
II. El règim jurídic aplicable a la subvenció objecte d'aquesta resolució és el contingut en els preceptes declarats bàsics de la Llei 38/2003, de 17 de novembre, juntament amb els articles 159 i següents de la Llei 1/2015, de 6 de febrer, de la Generalitat, d'hisenda pública, del sector públics instrumental i de subvencions; així com el que s'estableix en la Llei 3/2019, de 18 de febrer, de la Generalitat, de serveis socials inclusius de la Comunitat Valenciana; en la Llei 11/2003, de 10 d'abril, de la Generalitat, sobre l'estatut de les persones amb discapacitat; i en l'Ordre 4/2017, de 6 de juliol, de la Vicepresidència i Conselleria d'Igualtat i Polítiques Inclusives.  
III. La present subvenció es concedeix a l'empara del que es disposa en els articles 5 i 12 de l'esmentada Ordre 4/2017, de 6 de juliol, i en la Resolució de 27 de desembre de 2019, de la Vicepresidència i Conselleria d'Igualtat i Polítiques Inclusives.  
IV. El pagament i justificació de la subvenció que es concedeix es realitzarà d'acord amb el que s'estableix en l'article únic del Decret llei 5/2020, de 29 de maig, del Consell, de mesures urgents en l'àmbit dels serveis socials i de suport al tercer sector d'acció social per la Covid-19.  
  
  
Vistos els preceptes legals esmentats, i altres de general i pertinent aplicació resolc:  
  
Primer  
Concedir les subvencions per a la realització d'estades vacacionals per a persones amb diversitat funcional convocades per a l'exercici 2020 a les organitzacions o entitats privades sense ànim lucratiu que figuren en l'annex I de la present resolució i pels imports que en aquest annex s'indiquen, per un import total de 43.204,00 euros.  
  
Segon  
Autoritzar i disposar crèdit a favor dels beneficiaris i pels imports que es detallen en l'annex I de la present resolució, amb càrrec a la línia de subvenció i aplicació pressupostària que s'hi detallen (Expedient comptable RA núm. 2020.0.017175).  
  
Tercer  
Denegar les subvencions a les organitzacions o entitats privades sense ànim lucratiu que figuren en l'annex II de la present resolució, pels motius que s'indiquen.  
  
Quart  
La present subvenció es farà efectiva de conformitat amb el que es disposa en l'article únic, punt 2, del Decret llei 5/2020, de 29 de maig, del Consell, de mesures urgents en l'àmbit dels serveis socials i de suport al tercer sector d'acció social per la Covid-19, mitjançant la bestreta del 100 % de l'import de l'ajuda concedida.  
  
Cinqué  
El pagament de la subvenció estarà condicionat al compliment per part de l'entitat subvencionada de les obligacions establides en l'Ordre 4/2017, de 6 de juliol, de la Vicepresidència i Conselleria d'Igualtat i Polítiques Inclusives.  
  
Sisé  
De conformitat amb l'apartat onze de la Resolució de 27 de desembre de 2019, el termini de justificació de despeses de les estades vacacionals serà de tres mesos des de la data de publicació de la resolució de concessió.  
La justificació de la subvenció es realitzarà a través de l'aplicació telemàtica establida a l'efecte i mitjançant la presentació de la documentació necessària per a acreditar la despesa realitzada.  
La justificació es realitzarà per mitjà de la presentació de la documentació exigida en l'apartat onze de la Resolució de 27 de desembre de 2019, de la Vicepresidència i Conselleria d'Igualtat i Polítiques Inclusives.  
La no presentació de la corresponent justificació, o la seua insuficiència, tant referent al nombre de persones participants i el seu grau de discapacitat corresponent, com a la totalitat de despeses realitzades, podrà donar lloc a la no consideració de la despesa com a subvencionable i a una minoració o revocació de l'ajuda concedida, sense perjudici de la facultat de l'òrgan competent en la concessió de les ajudes de recaptar, a càrrec del beneficiari, quants informes siguen precisos del programa subvencionat i recalcular en funció d'aquests la subvenció concedida.  
  
Seté  
L'incompliment del termini màxim de justificació de les subvencions podrà donar lloc al desistiment sense efectes de l'ajuda, amb exigència, en el seu cas, del reintegrament de les quantitats indegudament percebudes i l'exigència de l'interés de demora des del moment del pagament de la subvenció, per incompliment de les obligacions i requisits que s'estableixen en aquesta ordre, així com en els supòsits de causes de reintegrament que estableix l'article 37 de la Llei 38/2003, de 17 de novembre, general de subvencions, sense perjudici de les infraccions i sancions que estableix aquesta llei.  
  
Huité  
Ordenar la publicació de la present resolució de concessió i denegació de subvencions en el Diari Oficial de la Generalitat Valenciana (DOGV).  
  
La present resolució posa fi a la via administrativa i, en contra, podrà interposar-se potestativament recurs de reposició en el termini d'un mes comptat des de l'endemà de la publicació en el Diari Oficial de la Generalitat Valenciana davant del mateix òrgan que ha dictat l'acte contra el qual es recorre, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, directament, recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació en el Diari Oficial de la Generalitat Valenciana conforme al que s'estableix en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 21 de juliol de 2020.- La directora general de Diversitat Funcional i Salut Mental (p. d., art. 14.1, O 4/2017, de 6 de juliol, de la Vicepresidència i Conselleria d'Igualtat i Polítiques Inclusives; DOGV 8083, 13.07.2017): Elena Albert Roberto.